वेड़िया
वेड़िया गांव सांचौर जिले की चितलवाना तहसील में स्थित हैं। वेड़िया को बेड़िया के नाम से भी जाना जाता है। वेड़िया तहसील मुख्यालय से 50 किमी और जिला मुख्यालय से 62 किमी दूर है। यहां की ग्राम पंचायत भीमगुड़ा है। वेड़िया गाँव चितलवाना तहसील का महत्वपूर्ण गाँव है। यहां से सीमा सड़क संगठन का राष्ट्रीय राजमार्ग 15 गुजरता है। इस गांव की जनसंख्या 1611 है। इस गांव की महिला नेनू देवी भीमगुड़ा ग्राम पंचायत की पहली महिला सरपंच रह चुकी हैं. यहां के जुंजाराम थोरी सबसे कम उम्र के डिजिटल उद्यमी और समाचार व्यक्तित्व के रूप में लोकप्रिय हैं। शिक्षा के क्षेत्र में यहां चार स्कूल हैं, जिनमें से 3 निजी और एक सरकारी स्कूल है। गाँव के लोग अधिकतर किसान हैं।